Елбасы Украина Президентімен телефон арқылы сөйлесті
"Елбасы Украина Президентімен телефон арқылы сөйлесті" | "https://abai.kz/post/83587"
TITLE: Елбасы Украина Президентімен телефон арқылы сөйлесті
URL: https://abai.kz/post/83587
META: "Елбасы Украина Президентімен телефон арқылы сөйлесті" | "https://abai.kz/post/83587"
DATE: 27.12.2018
AUTHOR(s): Abai.kz
TOTAL WORDS: 114
TEXT: Нұрсұлтан Назарбаев Украина Президенті Петр Порошенкомен телефон арқылы сөйлесті. Бұл туралы Ақорданың ресми сайты жазды. Мемлекеттер басшылары екі жақты ынтымақтастықтың өзекті мәселелері мен перспективаларын талқылап, биыл Қазақстан мен Украина арасындағы байланыстардың жандана түскенін атап өтті. Екі ел көшбасшылары Украинаның оңтүстік-шығысындағы қазіргі ахуал жөнінде пікір алмасты. Нұрсұлтан Назарбаев Украина дағдарысына қатысты тараптарды сындарлы диалог жүргізіп, келісімге келуге шақырды, сондай-ақ осы қақтығысты шешу үшін жан-жақты қолдау көрсетуге әзір екенін айтты. Украина Президенті Петр Порошенко Керчь бұғазы маңында болған оқиға жөнінде мәлімдеді. Осыған орай, Қазақстан Президенті бұл мәселенің Украина мен Ресей тараптары арасындағы келіссөздер арқылы тезірек шешілуіне ниеттестік білдірді. Мемлекеттер басшылары алдағы уақытта да байланысты жалғастыра беру жөнінде уағдаласты. Телефон арқылы сөйлесуге Украина жағы бастамашы болды. Abai.kz
